На основу члана 3.Одлуке о Општинском већу општине Гаџин Хан („Службени лист града Ниша“, број 83/2012 и 79/2017) и Програма мера подршке за спровођење пољопривредне политике и политике руралног развоја општине Гаџин Хан за 2017.годину („Службени лист града Ниша“, број 23/2017 и 79/2017),

Општинско веће општине Гаџин Хан на својој 54.(педесетчетвртој) седници , одржаној дана 18.10.2017.године доноси:

О Д Л У К У

О ИЗМЕНАМА И ДОПУНАМА ОДЛУКЕ О ИНВЕСТИЦИЈАМА У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА НА ТЕРИТОРИЈИ ОПШТИНЕ ГАЏИН ХАН ЗА 2017. ГОДИНУ

Члан 1.

У члану “3. одељак специфични критеријуми, сектор –млеко брише се део текста:„не старије од 2 године.“

- у сектору “воће, грожђе, поврће и цвеће“ на крају текста додаје се „или 0,10 ha под поврћем или цвећем, с тим што за наведену површину под поврћем и цвећем може остварити право за набавку нове опреме за пластенички узгој.“

Члан 2.

У члану 9.“Поглавље 2. став 2.мења се у целости и сада гласи:

„Поред наведеног у Поглављу I овог члана (без структуре биљне производње), фотокопија пасоша за 1 одраслу краву или јуницу преко 14 месеци.“

У Поглављу III став 2.мења се у целости и сада гласи:

„Поред наведеног у Поглављу I овог члана (без структуре биљне производње), фотокопије пасоша за 2 говеда или најмање 10 одраслих оваца или најмање 10 одраслих коза.“

У поглављу IV став 2. мења се у целости и сада гласи :

„Поред наведеног у Поглављу I овог члана (без структуре биљне производње), доказ из ветеринарске станице да поседује минимум 5 кошница пчела.„

У одељку V став 1. тачка 3.на крају текста додаје се :

„осим говеда за тов“.

У одељку VI став 1.тачка 1.на крају текста додаје се:

„или лист непокретности за катастарску парцелу и број на којој ће бити извршена садња са уговором о закупу ако није власник парцеле.“

Члан 3.

Ова Одлука ступа на снагу наредног дана од дана доношења Одлуке.

Број: 06-320-519/2017-III

У Гаџином Хану, дана 18.10.2017.године.

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Саша Ђорђевић